Copa do Rei de fútbol 2021/22

A **Copa do Rei de fútbol 2021-22** foi a 118ª edición da competición. Participaron un total de 116 equipos: os 20 equipos que xogaron a Primeira División a tempada anterior, os 22 equipos que xogaron a Segunda División a tempada anterior, 28 equipos que participaron en Segunda B, 32 equipos que participaron en Terceira División, os 4 equipos semifinalistas da Copa Federación e os 10 equipos, entre os 20 procedentes das primeiras divisións autonómicas, vencedores da eliminatoria previa.

O vencedor foi o Real Betis, que conquistou o seu terceiro título derrotando na final ao Valencia despois dunha prórroga e unha quenda de penaltis. O compostelán Borja Iglesias, dianteiro do Betis, foi o máximo goleador do torneo, con 5 tantos, e foi elixido mellor xogador da final.

## Formato 
* 20 equipos de Primeira División. Os catro clasificados para a Supercopa de España entrarán na terceira eliminatoria (oitavos de final).
* 22 equipos de Segunda División.
* 28 equipos de Segunda División B.
* 32 equipos de Terceira División. Os 18 equipos que remataron en primeira posición dos subgrupos C máis os 14 segundos dos subgrupos C.
* 4 equipos semifinalistas da Copa RFEF .
* 10 equipos das primeiras divisións autonómicas. Saíron dunha eliminatoria previa entre os campións de cada unha das vinte federacións territoriais.

Para acceder á final disputaranse seis eliminatorias, todas elas a partido único agás as semifinais, que se disputarán en formato de ida e volta. Na primeira eliminatoria, os 10 equipos da Previa Interterritorial emparelláronse con 10 da Primeira División. Os 28 equipos restantes de Primeira e Segunda División emparelláronse cos 4 da Copa RFEF, os 21 de Terceira División e tres de Segunda B. Enfrontaranse o resto de equipos de Segunda B. Os equipos que participen na Supercopa quedan exentos  ata os oitavos de final. En total disputaranse 56 partidos, con 112 equipos participantes. Os gañadores accederán á segunda rolda.

Todos os partidos se disputan no campo do equipo de menor categoría. No caso da mesma categoría, xógase no campo do primeiro equipo que saia no sorteo.

## Calendario 
## Participantes 
Participan os 20 equipos de Primeira, os 22 de Segunda, 28 de Segunda B, 32 de Terceira da anterior tempada, ademais de dez equipos da máxima categoría territorial e os catro semifinalistas da Copa RFEF. Indícanse con (**S**) os equipos que participan na Supercopa e que se incorporan nos dezaseisavos de final.

## Previa territorial 
## Previa interterritorial 
Nesta fase previa, que se disputou o 17 de novembro de 2021, participaron os campións de cada unha das vinte federacións territoriais, emparellados baixo criterios de proximidade xeográfica nun sorteo celebrado o xoves 28 de outubro de 2021.

## Primeira rolda 
Esta rolda foi disputada por todos os equipos (excepto os catro participantes da Supercopa). O sorteo tivo lugar o 18 de novembro de 2021 e os partidos xogáronse entre o 30 de novembro e o 2 de decembro.

## Segunda rolda 
Esta rolda foi disputada por 56 equipos. O sorteo tivo lugar o 3 de decembro de 2021 e os partidos xogáronse entre o 14 e o 16 de decembro.

## Dezaseisavos de final 
Esta rolda foi disputada por 32 equipos. O sorteo tivo lugar o 17 de decembro de 2021 e os partidos xogáronse entre o 4 e o 6 de xaneiro de 2022.

## Oitavos de final 
Esta rolda foi disputada por 16 equipos. O sorteo tivo lugar o 7 de xaneiro de 2022 e os partidos xogáronse entre o 15 e o 20 de xaneiro de 2022.

## Cuartos de final 
Esta rolda foi disputada por 8 equipos. O sorteo tivo lugar o 21 de xaneiro de 2022 e os partidos xogáronse entre o 2 e o 3 de febreiro de 2022.

## Semifinais 
Esta rolda foi disputada por 4 equipos. O sorteo tivo lugar o 4 de febreiro de 2022 e os partidos xogáronse entre o 9 e o 10 de febreiro de 2022.

## Final 
A final xogouse o 23 de abril de 2022 no estadio de La Cartuja de Sevilla, entre o Betis e o Valencia. O Betis conquistou o título na quenda de penaltis, despois de empatar a un gol.

## Notas 
## Véxase tamén 
### Ligazóns externas 
* Sorteo da primeira rolda na canle de Youtube da Real Federación Española de Fútbol .